David Norris

Is polaiteoir, feachtasóir agus fear léinn é David Norris (Gaeilge: Daithí Norris uaireanta) (1 Iúil, 1944 a rugadh é) atá mar sheanadóir i Seanad Éireann.

Rugadh i Leopoldville, Congó na Beilge é. Nuair a bhí sé óg, fuair a athair bás agus tháinig sé go Éirinn. Is ball d'Eaglais na hÉireann é agus is fear aerach é.

 Saol polaitiúil 
clé|mion|2009

Chaith David Norris na blianta ag troid ar son na cearta daonna, go háirithe cearta na homaighnéasach in Éirinn nuair a bhí an homaighnéasachas mídhleathach.

Tharla an chéad agóid LADT+ i mBaile Átha Cliath ar an 27 Meitheamh 1974. Chuaigh deichniúr -Norris san áireamh - ar mhórshiúl ón Roinn Dlí agus Cirt go dtí Ambasáid na Breataine chun agóid a dhéanamh in aghaidh choiriúlú na homaighnéasachta (iarsma ó na dlíthe coilíneachta).

In 1977 níor éirigh le Norris an tArd-Aighne a thabhairt chun na hArd-Chúirte maidir le coir a dhéanamh ar ghníomhartha homaighnéasacha agus rinne sé a chás a achomharc chuig Cúirt Uachtarach na hÉireann.

Bhí sé mar aidhm ag Norris agus an t-abhcóide agus seanadóir Mary Robinson cosaint bhunreachtúil a bhaint amach do homaighnéasaigh na tíre ag breathnú go háirithe ar an bpríobháideachas ó na 1980í i leith. Ach theip ar a gcás cúirte sa bhliain 1983 in aghaidh an stáit.  De réir mar a mhínigh an Príomh-Bhreitheamh Tom O'Higgins, “…on the grounds of the Christian nature of our state and on the grounds that the deliberate pratice of homosexuality is morally wrong…”.

Ar an 26 Deireadh Fómhair 1988, sa Chúirt Eorpach um Chearta an Duine i Strasbourg, sa chás NORRIS v. IRELAND, thug an chúirt breithiúnas cinniúnach i bhfabhar cearta daoine aeracha agus leispiacha.

Aisghaireadh na dlíthe a lochtaigh an breithiúnas cúig bliana ina dhiaidh sin in 1993.mion|Bloomsday 2010|clé
 Toghchán uachtaránachta na hÉireann 2011 

Chuir sé isteach ar ainmniúchán d' Uachtarántacht na hÉireann sa bhliain 2011 ach cáineadh a thuairimí ar ghnéas agus aois an toilithe.Irish Independent - 31 Bealtaine 31 2011 Tuairiscíodh i mí Iúil 2011 gur scríobh David Norris litir ar pháipéar an tSeanaid sa bhliain 1997 chun trócaire a lorg dá chara, Ezra Nawi, a bhí os comhair na cúirte cúisithe as luí le buachaill faoi bhun aois an toilithe.Litir a scríobh David Norris i 1997 Ina dhiaidh seo d'éirigh Norris as an rás tar éis do chuid dá fhoireann toghchánaíochta éirí as a rólanna. Tháinig sé isteach sa rás arís áfach sular fógraíodh deireadh a bheith le hainmniúcháin, tar éis gur éirigh leis tacaíocht cheithre chomhairle chontae a fháil.
 Cumann Seoirseach na hÉireann 
clé|mion|Dublin Pride Parade 2018Is gníomhaí ar son foirgneamh Seoirseacha é Norris agus ball de Chumann Seoirseach na hÉireann, agus tá cónaí air ar Shráid Sheoirse Mhór Thuaidh i mBaile Átha Cliath."Profile: David Norris". The Sunday Times. 28 Feabhra 2010. Faighte ar an 25 Deireadh Fómhair 2010. 2011

 Oideachas agus Gairmréim Acadúil 
D'fhreastail Norris ar St. Andrew's College agus The High School. Uaidh sin lean sé ar aghaidh go Coláiste na Tríonóide áit a raibh sé mar eagarthóir ar an iris liteartha ollscoile Icarus agus ar bhain sé scoláireacht bhunaidh amach ina chéim B.A. i Litríocht agus Teanga an Bhéarla. Léachtóir agus teagascóir ba ea é sa Choláiste ó 1968 go 1996. Scoláire de chuid James Joyce atá ann agus glacann sé páirt i gceiliúradh Bloomsday. Tá Eabhrais agus beagán Gaeilge aige.
 Tagairtí 

Catagóir:Daoine a rugadh i 1944
Catagóir:Polaiteoirí as Baile Átha Cliath
Catagóir:Daoine beo
Catagóir:Alumni Choláiste na Tríonóide, Baile Átha Cliath
Catagóir:Baill den 18ú Seanad‎
Catagóir:Baill den 19ú Seanad‎
Catagóir:Baill den 20ú Seanad‎
Catagóir:Baill den 21ú Seanad‎
Catagóir:Baill den 22ú Seanad‎
Catagóir:Baill den 23ú Seanad
Catagóir:Baill den 24ú Seanad
Catagóir:Baill den 25ú Seanad
Catagóir:Baill den 26ú Seanad‎
Catagóir:Daoine a rugadh i 1944
Catagóir:Fir aeracha
Catagóir:Gníomhaithe cearta daonna
Catagóir:Iarrthóirí i dtoghchán uachtaránachta na hÉireann
Catagóir:Oideachasóirí Éireannacha
Catagóir:Polaiteoirí neamhspleácha na hÉireann
Catagóir:Scoláirí
Catagóir:Scríbhneoirí Éireannacha
Catagóir:Baill Eaglais na hÉireann